
EDITORIAL 





IMPARI N 
A LOTÀ 


PAI NESTRIS 


DIRITS 


ik Di resint, in sale Ajace, 
a Udin, si è tignude la 
Conference internazionâl 
sul teme dai rapuarts 

tra Stâts in materie di 
minorancis, inmaneade 
dal Alt comissari su lis 
minorancis nazionâls de 
Organizazion pe sigurece 
e la cooperazion in Europe 
(Osce) Lamberto Zannier. 
Doi dîs, tra Udin e Vilalte, 
cuntune schirie di esperts, 
ricercjadôrs, ambassadôrs 
e rapresentants dai 57 
Stâts dentri de Osce par 
fevelà des esperiencis 

e des miòr pratichis 
metudis in vore ta chei 
Paîs, a 10 agns de adozion 
des “Racomandazions di 
Bolzan/Bozen” che la Osce 
e veve presentàt tant che 
liniis vuide sul tratament 
des minorancis nazionàls tai 
rapuarts internaziondài. 


€ Oportun l’invît al 
Parlament talian a ratifica 
la Cjarte europeane 

des lenghis regjonàls o 
minoritariis de bande di 
Zannier (che al è di origjins 
furlanis) e dal sindic di Udin 
Pietro Fontanini. Pecjàt che 
tra lis diviersis esperiencis 
presentadis nissune peraule 
e sedi stade spindude 

pes minorancis dal puest 

— cun di plui che a son 
ricognossudis uficialmentri 
—, pes lôr problematichis. 
Di bon che la Conference e 
à vùt il sostegn de Regjon 
Friùl-Vignesie Julie, oltri che 
dal Comun e de Universitàt 
di Udin e de Associazion 

(al va indevant a pagj. 2) » 

ne volte la int che e fase- 

ve dal ben e jere tante in 

Friùl. A jerin tancj chei 
che sul model american e dai paîs 
dal Nord de Europe a vevin fate 
fortune e a lassavin ae comunitàt 
part de lôr ricjece par judà chei 
che a jerin mancul fortunàts. Di 
Toppo Wasserman, Fior, Morpurgo 
Hoffmann, Mauroner e cetancj al- 
tris: i nons di chescj oms e di chestis 
fameis a son ancjemò inte memorie 
de citàt di Udin. 
Int benemerite che dut câs nus so- 
mee part di un passât lontan: e in- 
vezit oms dal gjenar a esistin ancje 
in dì di vuê. Lu dimostre la storie 
straordenarie di Attilio Maseri, 
di divignince furlane, ma che al à 
simpri vivàt a Rome. Al è cognossùt 
a nivel mondiàl tant che un dai chi- 
rurcs plui innomenàts pes tecni- 
chis operatoriis a cùr viert: cheste 
volte al è stàt bon di vierzi il cùr a 
ducj i furlans intune volte sole, e 
cence jentrà inte sale operatorie. Al 
à di fat compràt de Bancje di Italie 
il maraveòs Palac Antonini, che l'ar- 
chitet visentin Andrea Palladio al à 


Inchicsi è a pagj. 4-5 





Do 
i Cate 
i 


| ni è 


| 
f 
| 
| 


IL COMENT 





Maseri al done 
al Ateneu Palac Antonini. 
Une grande oportunitàt 


progjetàt tal '500. Un edifici di valòr 
storic e artistic inestimabil, come 
che inestimabil al è il contribùt di 
Maseri ae ricercje mediche e sien- 
tifiche. 

Purpùr il miedi, che al è simpri re- 
stat leât al Friùl, nol à cjalàt al cost 
de operazion (si fevele di 5 milions 
di euros), ma pluitost ae stracarie 
di viodi une struture cussì grande e 
preseabile intal plen centri citadin, 
cun di plui te zone de Universitàt, 
cence utilizazion dal 2009. E al à 
pensat che, invezit di jessi bando- 
nade, une opare gjeniàl tant chest 
Palac e varès podùt fà di scune a 
altris gjenis, e deventà un centri di 


ecelence pai studis plui inovatîfs 
che a rivuardaran la comunitàt. Il 
professor Maseri nol à dàt nissun 
vincul ae destinazion de sô dona- 
zion, e la Universitàt e la citàt par 
ricognossince a clamaran il palac 
Antonini-Maseri. 

Ce dî? Al somee un at cussì gjeneròs 
che al sa cuasi di miracul. Ma che 
al oblee a pensà par chest edifici 
un avignî ae altece dal sfuarg che il 
so donadòr al à fat. Il retòr Alberto 
Felice De Toni al à dit di volé fà une 
“Cjase de Furlanetàt”: dificil capî ce 
che al podarès volè dî, ma i resona- 
ments fats fin cumò intal Ateneu 
furlan a somein puartà in direzion 





de creazion di un centri che al meti 
dongje i furlans sparnigàts in ogni 
continent par dà gnovis oportu- 
nitàts di sinergjie ae nestre tiere e 
a ducj i contescj dulà che i cerviei 
furlans alaran (par pòcs agns o par 
simpri) a lavorà e a fà cressi lis lôr 
competencis. 

Considerant che par creà une rét 
cui furlans di inaltrò zaromai a 
esistin Friuli nel Mondo e Efasce, e 
che la “Cjase de Furlanetàt” e jere 
ancje un progjet de Filologjiche in 
vie Manin, al è di sperà chela prime 
sinergjie e sedi chè fra ducj i sogjets 
che si ocupin di furlans tal forest. In 
cheste maniere o podaressin consi- 
derà che la “operazion” di Maseri e 
varès vit za un grant sucès ancje- 
mò prin di concretizàsi in jutoris 
concrets a pro dal mont sientific 
e cultural furlan: e sarès di fat la 
dimostrazion che la Universitàt 
e pues tornà a jessi ce che i siei 
fondadòrs a volevin che e fos, ven 
a stài un catalizadòr des energjiis 
miòr che la nestre tiere e prodîùs, 
ma ancje un motòr par disvilupànt 
di gnovis. Il 


LA UNIVERSITAT 
DAL FRIÛL 


CHE I COVENTE AL FRIÛL 


Ce fà? Prin di dut plui furlan 


tal Ateneu e Plan speciâl 
di politiche linguistiche 


FURLAN TE RAI, NISSUNE GNOVE 
E TRIEST AL CENTRALIZE 
IL SERVIZI A DAM DAL FRIÛL 


Cisilino (ARLeF): «Se o vin dome 90 oris 
di trasmissions radio, al vùl dî 
che no si à scombatut avonde» 


SANITÀT FURLANE MALADE. 
LÀ DAÙR DI ROME 
0 FÀ DI BESSOI? 


Rapuart critic de Cort dai Conts: 
a mancjin dàts clàrs. 


E COVENTE 
UNE RET MODERNE 
PE “ITALIE IN MINORANGE” 


Un gnûf libri al conte cinc realtàts 


I CJAMPS DI BLAVE? 
UN DESERT ECOLOGJIC. 
MIOÒR CAMBIA STRADE 


La esperience de prime aziende 


zootecniche biologjiche in Friùl, diferentis: walser, tabarchine, 


che e cjale ae tradizion, inovantle Ma la realtât e je sot dai voi di ducj arbëreshë, grico e ocitane 

Imparin a lotà 
pai nestris dirits 


(di pagj. 1) 


Mitteleuropa! E al fàs pensà 
no pòc che te capitàl dal 
Friùl no si feveli di furlan 

— e sloven e todesc - e che 
invezit par une setemane 
interie, dai 11 ai 19 di Avost, 
lenghe, culture e musiche 
furlanis —- contadis di DJ 
Tubet, “ambassadòr” furlan 
di gale — a saran al centri 
dal Mem-Livingroom of 
languages a Leeuwarden, in 
Olande, Capitàl europeane 
de culture 2018. 


ik E intant che il Consei 
regjonàl de Sardegne al à 
fate buine la leg di politiche 
linguistiche sarde li che 

si previodin misuris di 
tutele e di promozion 

ancje pal catalan di Alguer 
e pes varietàts galuresis, 
sassaresis e tabarchinis, 

in Friùl-Vignesie Julie si 
continuin a scontà ritarts te 
aplicazion de normative di 
tutele, sedi a nivel regjonàl 
che talian, tant che o din 
cont ancje su chest numar 
da “La Patrie dal Friùl”. Lis 
lecs di tutele a son, i dirits su 
la cjarte a son ricognossùts, 
ma chés lecs no son metudis 
in vore ad implen e i dirits, 
duncje, a son violàts. 


ik A fasin alore ben sperà 
ta chest moment lis peraulis 
dal President dal Friùl- 
Vignesie Julie, Massimiliano 
Fedriga, che, vierzint i 
lavòrs de Conference Osce, 
al à dit di jessi «brauròs di 
rapresentà une regjon che 

e à savùt valorizà, fin de 

sô fondazion, il patrimoni 
linguistic e cultural des 
tantis minorancis presentis 
sul so teritori». E ancjemò: 
«Autonomie e minorancis a 
costituissin ereditàt dal lunc 
cjamin di specialitàt dal 
Friùl-Vignesie Julie che vué o 
sin clamàts a difindi, in non 
di une rilevance che no je 
dome culturàl e identitarie, 
ma politiche». 


ik Si spietìn alore azions 
concretis su chescj plans 

de bande dal President 
Fedriga, cun di plui che «il 
Friùl-Vignesie Julie — al à 
marcàt — al è tant atîf cul 
Stat centràl sul plan dal 
ricognossiment e de tutele 
des minorancis». Si spietìn 
une politiche linguistiche 
regjonàl di valorizazion 
ative, tant che a insegnin 
altris realtàts che a àn savùt 
lotà tai agns pai lôr dirits. 
Cui lôr politics, in prime 
linie, a difindiju cun fuarce e 
braùre, juste apont. Il 





ATENEU E LEAM CUL TERITORI 





La Universitàt dal Friùl 


che i covente al Friùul 
“Conoscenza in Festa”, 
une altre ocasion pierdude 





TABELE IN LENGHE FÙR DI PALAC FLORIO, SEDE DAL RETORÀT 





noaltris nus plàs clamàale 

Universitàt dal Friùl, 

ma magari cussì no nus 
tocje ameti che masse dispès chel 
Ateneu, nassùt in graciis des lotis 
dai furlans, nol merete ché che e 
sarès la sò denominazion juste e 
naturàl. Nol pues jessi clamât cussì 
parcè che masse dispès nol è e nol 
fàs la Universitàt dal Friùl e salacor 
al stente ancje a jessi — e a fà — la 
Universitàt di Udin. Si pues dî che 
al rive a jessi, plui o mancul, dome 
“Università di Udine”, ven a dî une 
universitàt taliane (e talianone?) 
in Friùl. 
Stant che al somee che tant che 
centri dal savé e de cognossince e 
mostri masse dispès di no cognossi 
la sò storie e il puest dulà che e 
je. al ven di domandàsi se chê che 


COOPERATIVE LISTER 





Une maiute 
in plui lenghis 
pal 40 agns 
de lec Basaglia 


p asse cent agns indaûr, su la 
culine di S. Zuan a Triest, al 
vignì fat sù un dai manicomis plui 
grancj di Europe. Tal 1978, parsore 
di chê culine, Franco Basaglia al 
sdrumà dute la istituzion, butant 
jù i portons dal manicomi. In dì di 
vuê no si fevele plui dal Ospedàl 
Psichiatric Provinciàl, ma ben dal 


e varès di jessi la 


Universitàt dal Friùl Ben al sarès tacà 


Dubis e riflessions di cheste fate 

a cjatin lis lôr resons in tantis des 
robis che al fâs — e che nol fâs —- 
lAteneu. Par masse timp e in masse 
ocasions ce che al è previodùt 

de norme che e istituìs chè che 

e varès di jessi la Universitàt dal 
Friùl - l'articul 26 de leg statàl 

546 dal 1977 che i da il compit «di 
contribuî al progrès civil, sociàl e 
ae rinassite economiche dal Friùl 
e di deventà strument organic 

di disvilup e di rinovament dai 
filons origjinaris de culture, de 
lenghe, des tradizions e de storie 
dal Friùl» - al è restàt dome 

scrit su la cjarte. Cun di plui, la 
norme dal Statùt dal Ateneu in 
cont de sò mission specifiche (la 
declinazion ae furlane e par furlan 
de “Universitas”) e je stade tornade 
a scrivi intune 
maniere plui flape 

e smamide tal 2011. 
E in ché volte nol 


si di gatasi —adopràlalenghe i 

culì par câs. O ben, A i jere retòr chel che 
- ._< x furlane e chês altris an 

piês ancjemò, chê . cu lu clamin “Felice 

stesse situazion e lenghis dal Friul ma no furlan’, ma 

fâs nassi un altri te segnaletiche o vevin une retore 


dubi: forsit no je 
vere che no sa 
dulà che e je e ce 
che al è il Friùl; 

lu sa ancje masse 
ben, ma propit par 
chel e lavore, in 
maniere sù parjù eindotàsi 
compagne di ché di 
altris istituzions di 
chenti (o ben: che 
si cjatin chenti...), 


cul intindiment di alienalu e di 
disfurlanizalu... 





e te comunicazion 
istituzional dal Ateneu, 
meti dentri de sò ufierte 
ancje cors di lenghe 
furlane e cors di cualchi 
materie fats par furlan 


di un Plan special 
di politiche linguistiche 


che in principi a 
tancj di nò nus 
veve dàt un grum 
di sperance parcè 
che - cemùt che al 
marcave un nestri 
coleghe gjornalist — 
e jere «biele, brave e 
cjargnele». 

Cussì al è dificil no 
cjatàsi in cunvigne 
cu lis valutazions 
critichis e costrutivis fatis 


indenant sul nestri gjornàl tal 


ta 


= 


we i 
i rio 

LIS MAIUTIS TES VERSIONS SLOVENE, TALIANE, FURLANE E TODESCJE 





Parc culturâl di S. Zuan. Culì si 
cjate la cooperative Lister Sartorie 
Sociâl, un laboratori che al dopre 
dome tiessùts riciclàts, cuntune 


colaborazion une vore sintude 
cun servizis sociài e sanitaris 
(Dipartiment di Salùt Mental, 
Servizi pes Tossicodipendencis, 


mês di Mai de professore Silvana 
Schiavi Fachin, intervistade 

di Walter Tomada. E al è facil 
visàsi di plui di cualchi iniziative 
puartade indenant dal Ateneu 
che, cjalantlu cuntun voli furlan 

e universal, al palese chel che o 
podaressin clamàlu (almancul) 
un ciert disorientament, a tacà 

di chel scandai, imbastiît tal 

web in ocasion di une edizion 
passade di Vicino/Lontano, dal 
titul “InMyLand. Indagine su 

un friulano al di sopra di ogni 
sospetto”, là che za tes rispuestis 
sieradis proponudis tal cuistionari 
in rét si vualmave la scjarse 
cognossince de dimension storiche 
e gjeografiche dal Friùl de bande 
dai siei curadòrs. 

Par no fevelà di cetant pòc che lis 
lenghis dal Friùl, e in particolàr la 
lenghe furlane, a vegnin dopradis 
te comunicazion istituzional 

dal Ateneu, in gjeneràl e tal càs 
specific di events speciài tant che 
“Conoscenza in Festa”, che — se si 
gjave in part il video dai Carnicats 
lancàt te sò prime edizion e 
cualchi picule conference par 
furlan metude dentri tal program 
di chest an - al sarès compagn 

se al fos inmaneàt de Universitàt 
“della Tuscia”, di chè “di Brescia” o 
di ché de Calabrie. 

Cundut achel, no pierdìn la nestre 
ande positive e o cirìn di viodi 
almancul cualchi aspiet positîf, a 
tacà dal fat che il Cirf, che cumò si 
clame Centri interdipartimentàl 
pal disvilup de lenghe e de culture 
dal Friùl, al somee in cundizions 
miòr che tal passat. Par chel, 

o provin a tornà a domandài 

al Ateneu che si movi e che 

al scomenci pardabon a jessi 
almancul un pòc la Universitàt dal 
Friûl. 

In ce maniere? Par esempli cul 
doprà la lenghe furlane e chês 
altris lenghis dal Friûl te sô 
segnaletiche e te sô comunicazion 
istituzionâl, cul meti dentri de sô 
ufierte ancje cors di lenghe furlane 
e cors di cualchi materie fats par 
furlan e magari ancje cul indotâsi 
di un Plan speciâl di politiche 
linguistiche. Al fasarès dome 

che ben e al pararès ancje bon. 
Finalmentri. Il 


Cooperativis sociàls, Comun e 
Provincie di Triest). In ocasion de 
cunvigne “Democrazia e salute 
mentale di comunità”, che e je 
stade fate dai 21 ai 23 di Jugn tal 
parc di S. Zuan, Lister e à tornàt 
a stampà la maiute “Da vicino 
nessuno è normale”, disponibile 
tes versions taliane, slovene, 
todescje e ancje furlane ("Di 
dongje nissun nol è normal”), in 
gracie de consulence dal sportel 
linguistic dal Cirf, il Centri 
interdipartimentàl pal svilup de 
lenghe e de culture dal Friùl. La 
T-shirt si le pues comprà al presit 
di 15 euros (5 euros in plui pe 
spedizion dal câs che si le ordeni 
su internet). 

Informazions al numar 
040/3997243. E 

NORMATIVE DI TUTELE ANCJEMÒ CENCE UNE PLENE APLICAZION 





Furlan te Rai: 
cine mut o Guvier sort? 


Cun di plui, i studis di Udin e di Pordenon a son simpri 
plui suturnis, ancje par vie che ur manc]jin miegs 
tecnologjics e dipendents. Triest al centralize il servizi 





LA SEDE RAI DI UDIN IN VIE CARATTI 





a voaltris, le cognossèso 

chê dal ors, la conte che 

ducj o varìn sintude a 
nomendà cuissà tropis voltis, cence 
par altri savè cemùt che pardabon e 
va indenant? Po ben, tai ultins tim- 
ps cheste solfe e somee piturà ae 
perfezion la situazion des trasmis- 
sions de Radiotelevision taliane. 
AI è clàr che no si fevele di docu- 
mentaris sui plantigrats (forsit 
cualchi amì dal Checo? Cuissà se 
chel torzeon al à cjapàt sù un cuatri 
volantins di lassà ator par promovi 
la nestre Regjon), ma ben de pre- 
since de lenghe furlane dentri dal 
servizi radiotelevisîf public. Se o vês 
ché di scoltà o di viodi un program 


par furlan suntun canàl Rai, cun di 
fat, al va a risi che us tocji di meti su 
“Chi l'ha visto?”, stant che al baste 
dome impia la television o scoltà la 
radio par inacuarzisi de mancjance 
cuasi totàl di cheste ufierte, che e 
je daùr a deventà une epopee cence 
fin e cence padin. 

Come se nol fos avonde, la cuistion 
e à cjapàt stranis sfumaduris di zâl 
ancje par chel che al inten la difu- 
sion di informazions sul e dal teri- 
tori. Nol è un misteri, di fat, che il 
cùr de organizazion al sedi a Triest 
e che il cjâf lûc regjonàl al fasi la 
part dal leon, sedi par chel che al 
inten la lenghe doprade, sedi pal 
numar e pal timp dedicàt ai servi- 


IL PARÈ DAL DIRETÒR DE ARLEF CISILINO 





«Se cumò o vin dome 90 oris 
di trasmissions radio, al vûl di 
che no si à scombatut avonde» 


Il servizi al pues miorà tacant a rigjavå 
uun spazi stabil pes trasmissions televisivis 
in lenghe furlane sul candl Rai 3 bis 


S e la Regjon e rivarà adore a fâi 
capîal Stàt che la lenghe furlane 
e je fondamentâl par dài vôs a une 
part dai siei citadins (po dopo, ducj 
libars, un al pues ancje decidi di do- 
prà il latin), o podarìn infin rivà ae 
firme di une Convenzion pardabon 
rispietose des normis e dignitose 
pal furlan. 

O vin duncje cirùt di capî miòr cua- 
le che e podarès jessi la situazion 
pal avignî cul diretor de ARLeF 
- Agjenzie Regjonàl pe Lenghe 
Furlane, William Cisilino. 


La mancjance di trasmissions te- 


levisivis in lenghe furlane e trus- 
se cuintri chés altris realtàts de 
radiotelevision taliane, indulà 
che la programazion e je sigu- 
rade dal Stat, cun risultàts ancje 
impuartants, tant che chei de Rai 
dal Trentin - Sudtiròl, che e tra- 
smet in trê lenghis: talian, todesc 
(5.300 oris di radio e 760 di tele- 
vision) e ladin (352 oris pe radio 
e 100 pe television). 

«Chel al sarès l’esempli di pontà, 
ancje se al è un câs particolâr, stant 
che la Regjon e la Provincie stesse si 
fasin part ative, zontant une cuote 
al finanziament statâl. Ca di nô si 


zis mandâts in onde. Par cuintri, se 
prime dal teritori furlan e rivave une 
cualchi bebeade mo ca mo la, cumò 
i studis di Udin e di Pordenon a son 
simpri plui suturnis, ancje par vie 
che ur mancjin i miegs tecnologjics 
e i dipendents par puartà indenant 
un servizi che al sedi al stes nivel di 
chel de sede regjonàl principàl. 

La solite solfe dal plui 

grant che al dete lec a 


te zone li che a son feveladis, ancje 
midiant di convenzions di pueste 
cu lis Regjons. Te stesse maniere, il 
contrat di servizi jenfri il Ministeri 
des Comunicazions e il Consei di 
Aministrazion de Rai al varès di 
specificà la sede di riferiment pe 
programazion in lenghe minorita- 
rie, in plui di un “contignùt minim di 
tutele”, daùr dal articul 11 de Cjarte 
europeane des lenghis regjonàls o 
minoritariis. 
A son passats plui di 15 agns de apro- 
vazion de norme e di pasindenant a 
‘ndè è stats fats une vore pòcs, anzit, 
cumò o sin daùr a infondàsi, stant 
che nol è ben clàr cuàl che al sarà 
il destin dai studis di Udin (che si 
cjatiju in vie Caratti, par cui che no 
lu savès, stant che sul sît uficiàl no 
son nancje segnalàts). 
I prins esperiments di programa- 
zion radiofoniche in lenghe furlane 
te sedeudinese asontacats tal 2000, 
cun “La voglade” e “Il vidul”; po 
dopo, tal 2008, al è nassùt “Vué o fe- 
velìn di..., un program 
di atualitàt, costum, 


chel pigul? No propit, Lalenghe furlane culture e societàt 
stant che la provincie no jeinmò jentrade par cure di Claudia 
di Triest e je la plui tẹ programazion Brugnetta, che al va 


pigule di Italie e che, 
in proporzion, e ra- 
presente un frucon de 


televisive, indulà 
che invezit si lavore 


indenant inmò in dì 
di vuê, cun buine ri- 
spueste di bande dai 


interie aree dal Friùl- ben par sloven, scoltadòrs. 
Vignesie Julie. cun plui di 200 oris Par cumò, cheste tra- 
Cundiplui,chesteande di programazion smission e rapresente 


e va cuintri des misuris 
previodudis de norma- 
tive statàl par che e sedi 


par an. In Val 
di Aoste la television 


launiche concuiste pai 
dirits de lenghe furla- 
ne e cui siei doi apon- 


garantide une presince e fevele par francês taments cuotidians 
almancul minime des par scuasit (gjavadis lis sabidis e 
lenghis minoritariis tal 80 oris ogni an lis domeniis) - un di 


setòr des telecomuni- 
cazions. 

In particolàr, te lec 482 dal 1999 (sì, 
il santut di chê preiere che e tache 
cun “Normis pe tutele des mino- 
rancis linguistichis storichis”) e tal 
decret che le met in vore (n. 345 dal 
2001) si cjate scrit che la concessio- 
narie dal servizi public radiotele- 
visîf e à di sigurà lis cundizions pe 


tutele des minorancis linguistichis 


dîs minùts aes 11.07 a 
buinore e un altri di 20 
minùts aes 3 e un cuart daspò misdì 
— e cuvierg lis 90 oris previodudis te 
ultime Convenzion jenfri il Consei 
dai Ministris e la Rai. Une cifre che 
e fàs scuasit vaî (ma stait contents 
cussì, che te convenzion dal 2016 
e jere lade jù a 58 oris), se metude 
dongje aes 110 oris di trasmissions 
radiofonichis in lenghe francese pe 


scombatùt avonde». 

Bisugne ancje dî che nol è facil 
fasi sintî, cuant che la sede prin- 
cipâl eje a Trieste duncje lontane 
dai interès dai furlans. 

«Di fat, se si rivarà a otignî lis tra- 


smissions 


televisivis 


Val di Aoste (li che però no si fevele 
di ufierte in franc-provencàl) o aes 
4.517 oris di programazion regjonàl 
in lenghe slovene, sù par jù 13 in dì, 
cun siet apontaments cul gjornàl 
radio, radiodramis, programs cul- 
turài, di intratigniment, musicài o 
trasmissions pai fruts e pai zovins 
(e bràfs i slovens che a pontin i pîts 
pai lòr dirits). 

Par prionte, tai agns passàts a jerin 
saltàts fùr prodots audiovisîfs di 
cualitàt, tant che lis “reàls comediis” 
(traduzion furlane di situation come- 
dy) “Autogrill” e “Bed&Breakfast”, il 
program “Suns”, su la musiche fur- 
lane dai ultins 40 agns, o ancje i car- 
tons animàts “Berto Lòf” (nassùts 
inmò prin de leg 482) e “La Pimpa’. 
No cate dut, la lenghe furlane no je 
inmò jentrade te programazion te- 
levisive, indulà che invezit si lavore 
ben par sloven, cun plui di 200 oris 
di programazion par an (e pensait 
che ancje in Val di Aoste la televi- 
sion e fevele par francês par scuasit 
80 oris ogni an). 

Une ufierte clopadice, duncje, che 
no sodisfe ni lis dibisugnis di dute 
la utence ni lis normis pe tutele des 
minorancis linguistichis. 

Chescj numars, adun cu la tindin- 
ce a centralizà il servizi a Triest, 
no son scjampàts ai voi dal Grup 
Consiliàr dal Pat pe Autonomie che 
al à presentade une mozion (e il 
cjàf grup di Progetto FVG i è subit 
làt daùr) par che la Zonte regjonàl 
si tiri sù lis maniis par sensibilizà il 
gnùf Guvier e par meti pardabon in 
vore une lec che e spiete di scuasit 
20 agns. Sintude la segretarie dal 
President de Regjonalmomentdilà 
in stampe, no nus à dàt gnovis su lis 
azions che Fedriga al intint puartà 
indevant su chest front. Sperìn che 
cu la discussion de mozion dal Pat 
pe Autonomie in Consei regjonàl 
(ai 26 di Lui) si fasin pas indevant e 
che cheste conte dal ors no resti plui 
cence audio, ma che e deventi une 
realtàt concrete, magari il sogjet 
par un gnûf dissen animàt di mandà 
in onde tes stagjons a vignî. E 


«Intant, rigjavant un spazi stabil 
pes trasmissions televisivis in len- 
ghe furlane sul canal Rai 3 bis, di 
maniere di creà continuitàt e di vê 
un pont di riferiment pai utents. In 
chest contignidòr, si podarès tornà 
a meti in onde i programs realizàts 
in passat e ancje i 

podarès fà la stesse operazion, ma 
bisugne prime fasi valé e otignî ce 
che nus spiete di dirit. Al è clàr che 
cuant che une minorance e je difin- 
dude ancje di un Stàt, come che al 
è sucedùt par ché slovene in Friùl- 
Vignesie Julie o par ché todescje a 
Bolzan, al è plui facil vê risultàts. 
Dut câs, al va dit che chestis realtàts 
a àn savùt lotà tai agns pai lôr di- 
rits, intant che la situazion ca di nò 
e je simpri restade pluitost flape. 
Se cumò o vin dome 90 oris di tra- 
smissions radio, al vùl dî che no si à 


in lenghe furlane, e 


«Pe television a van 


prodots audiovisîfs 


vignarà rinfuarga- 


de ancje la sede di 


pensadis trasmissions 


di cualitàt. Po dopo, 
a van pensadis tra- 


Udin, cun tecnologjiis gnovis pai fruts. smissions gnovis 
plui modernis e cun Par radio, invezit, pai fruts, cun car- 
personâl di pueste par bisugne slargjâ tons e programs di 
garanti il servizi. Cussì, la ufierte intratigniment. Par 
in plui de tutele lingui- cun notiziaris chel che al inten la 
stiche, si varà ancje un i å radio, invezit, bisu- 
' radiofonics, » 
potenziament des tra- . . gne slargjà la ufier- 
radiodramis 


smissions par talian. 
Lis dòs cuistions a son 
peadis la une cun ché 
altre: se no si tire sù il 
furlan, ancje i studis 
udinés a continuaran 
a pierdi fuarce, cuntun ridimensio- 
nament radical, come in chés altris 
sedis periferichis talianis». 

Cemàt podaressial miorà il ser- 
vizi? 


e trasmissions peadis 
ae produzion teatràl, 
musical e cultural» 


te, metint in onde, 
dongje dai pro- 
grams di atualitàt, 
ancje notiziaris ra- 
diofonics, radiodra- 
mis e trasmissions 


peadis ae produzion teatràl, musical 
e culturàl. Dome cussì si pues rico- 
gnossi il status de nestre lenghe, che 
e pues jessi doprade sedi te cuotidia- 
nitàt, sedi tes espressions artistichis, 
cuntun nivel une vore alt e fin». E 





Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 

